

ที่ มท 0816.2/ว กระทรวงมหาดไทย

ถนนอัษฎางค์ กทม. ๑๐๒๐๐

มิถุนายน 256๓

เรื่อง แนวทางการดำเนินการเกี่ยวกับเงินอุดหนุนค่าอาหารกลางวันและอาหารเสริม (นม) กรณีนักเรียนที่ไม่มีหลักฐาน

ทะเบียนราษฎรหรือไม่มีสัญชาติไทย (เด็กรหัส G)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๖๙ ลงวันที่ ๑๗ มกราคม ๒๕๖๓

สิ่งที่ส่งมาด้วย ๑. สำเนาหนังสือสำนักเลขาธิการคณะรัฐมนตรี ที่ นร ๐๕๐๓/ว (ล) ๘๙๙๐

ลงวันที่ ๗ กรกฎาคม ๒๕๔๘ จำนวน ๑ ชุด

๒. สำเนาระเบียบกระทรวงศึกษาธิการว่าด้วยหลักฐานในการรับนักเรียน

นักศึกษาเข้าเรียนในสถานศึกษา พ.ศ. ๒๕๔๘ จำนวน ๑ ชุด

๓. สำเนาประกาศกระทรวงศึกษาธิการ ลงวันที่ ๓๑ ตุลาคม พ.ศ. ๒๕๖๒ จำนวน ๑ ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งแนวทางการขอรับเงินอุดหนุนอาหารกลางวันและจัดซื้ออาหารเสริม (นม) กรณีเด็กรหัส G โดยให้จังหวัดแจ้งองค์กรปกครองส่วนท้องถิ่นทราบ   
ตามข้อหารือของสำนักงานคณะกรรมการการศึกษาขั้นพื้นฐาน กระทรวงศึกษาธิการ ความละเอียดแจ้งแล้ว นั้น

กระทรวงมหาดไทยขอเรียนว่า ตามมติคณะรัฐมนตรี เมื่อวันที่ ๕ กรกฎาคม ๒๕๔๘ เห็นชอบให้จัดสรรงบประมาณอุดหนุนเป็นค่าใช้จ่ายรายหัวให้แก่สถานศึกษาที่จัดการศึกษาให้แก่กลุ่มบุคคลที่ไม่มีหลักฐานทะเบียนราษฎรหรือไม่มีสัญชาติไทย เพื่อขยายโอกาสทางการศึกษาแก่บุคคลที่ไม่มีหลักฐานทางทะเบียนราษฎร  
หรือไม่มีสัญชาติไทย ดังนั้น เพื่อให้การปฏิบัติงานขององค์กรปกครองส่วนท้องถิ่นเป็นไปตามมติคณะรัฐมนตรีดังกล่าว จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. กรณีนักเรียนที่ไม่มีหลักฐานทะเบียนราษฎรหรือไม่มีสัญชาติไทยที่สามารถกำหนดสถานะ และเลขประจำตัว ๑๓ หลัก ตามกฎหมายว่าด้วยการทะเบียนราษฎรได้ ให้ดำเนินการตามแนวทางที่กำหนดตามหนังสือที่อ้างถึง

๒. กรณีนักเรียนที่ไม่มีหลักฐานทะเบียนราษฎรหรือไม่มีสัญชาติไทยที่ยังไม่ได้กำหนดสถานะและเลขประจำตัว ๑๓ หลัก ตามกฎหมายว่าด้วยการทะเบียนราษฎร หากสถานศึกษาได้รับนักเรียนตามมติคณะรัฐมนตรี   
เมื่อวันที่ ๕ กรกฎาคม ๒๕๔๘ ประกอบระเบียบกระทรวงศึกษาธิการว่าด้วยหลักฐานในการรับนักเรียน นักศึกษา  
เข้าเรียนในสถานศึกษา พ.ศ. ๒๕๔๘ และประกาศกระทรวงศึกษาธิการ ลงวันที่ ๓๑ ตุลาคม พ.ศ. ๒๕๖๒   
เรื่อง การรับนักเรียน นักศึกษาที่ไม่มีหลักฐานทะเบียนราษฎรหรือไม่มีสัญชาติไทยแล้ว ฉะนั้น เพื่อให้สอดคล้อง  
กับสิทธิขั้นพื้นฐานแก่บุคคลที่มีปัญหาสถานะและสิทธิ และเป็นการขยายโอกาสทางการศึกษาแก่บุคคลที่ไม่มีหลักฐานทะเบียนราษฎรหรือไม่มีสัญชาติไทย และเปิดกว้างให้ทุกคนเข้าเรียนได้โดยไม่จำกัดระดับ ประเภท หรือพื้นที่ แก้ไขปัญหาความซ้ำซ้อนของนักเรียน มีความสอดคล้องกับสถานการณ์ปัจจุบัน องค์กรปกครองส่วนท้องถิ่น  
ซึ่งได้รับการอุดหนุนจากรัฐเพื่อเป็นค่าอาหารกลางวันและอาหารเสริม (นม) แก่สถานศึกษาที่จัดการศึกษาตั้งแต่ระดับ

/ปฐมวัย...

-๒-

ปฐมวัยจนถึงระดับประถมศึกษา ก็สามารถอุดหนุนงบประมาณค่าอาหารกลางวัน และจัดซื้ออาหารเสริม (นม) ให้แก่สถานศึกษาตามจำนวนนักเรียนที่มีอยู่จริง รวมถึงนักเรียนที่ไม่มีหลักฐานทะเบียนราษฎรหรือไม่มีสัญชาติไทย   
(เด็กรหัส G) ด้วย

จึงเรียนมาเพื่อพิจารณา

ขอแสดงความนับถือ

ปลัดกระทรวงมหาดไทย

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์ 0 2241 90๐๐ ต่อ ๕๓๒๔

โทรสาร ๐ ๒๒๔๑ ๙๐๒๑-๓ ต่อ ๓๑๘